N'ocasiones úsase inda la variante cun dúas barras verticales. Esta variante atribúyese a veces a la ideya de sobruponer U y S (d'United States), peru apaez que la misma yá esistía pula dómina en que la zona yeran coloñas Británicas. El símbolu sedría una estilización de las Colunas d'Hércules qu'apaecían nas monedas acuñadas na Ceca de Méxicu. Las barras verticales sedrían las colunas y la S sedría la banda cuna llienda «Plus Ultra» na que s'alcontraban endolcadas. Un sellu cun esta forma estampanábase sobru los llingotes d'ouru y plata que viaxaban nas Flotas d'Indias cun destín al Tesouru Rial. La versión d'una sola barra ye una simplificación del orixinal de dous.